Document ID: /roh_data/filtered/fineweb-2-filterrobots_roh.jsonl.gz/51391

La squadra da Sauber ha a partir dal 2026 Audi sco partenari strategic en la furmla 1. Il producent d'autos tudestg planisescha da surpigliar ina cumpart da l'interpresa Sauber, sco Audi communitgescha. Ils Tudestgs sviluppeschan il motor, l'auto vegn construì da Sauber a Hinwil. Ed ils Svizzers vegnan er ad esser responsabels per planisar e realisar la participaziun a las cursas da la furmla 1.
L'avust èsi vegnì enconuschent che Alfa Romeo termineschia suenter la proxima stagiun ses partenadi da furmla 1 cun Sauber. La collavuraziun cun Audi è vegnida spetgada da blers.
Or da l'archiv